ג'וק לנדייל

ג'וק לנדייל (באנגלית: Jock Landale; נולד ב-25 באוקטובר 1995) הוא כדורסלן אוסטרלי, שמשחק בקבוצת אטלטנה הוקס מליגת ה-NBA, בעמדות הפאוור פורוורד והסנטר.

קריירת מכללות
לנדייל נולד במלבורן שבאוסטרליה, וגדל בעיר ג'ילונג. בשנת 2014 עבר לארצות הברית, והחל ללמוד במכללת סנט מרי בקליפורניה. לאורך 4 עונותיו בקבוצת הכדורסל של המכללה הציג שיפור הדרגתי, עד שבעונת 2017/2018 זכה בתואר השחקן המצטיין של מחוז החוף המערבי ("WCC Player of the Year"), לאחר שרשם ממוצעים של 21.1 נקודות ו-10.2 ריבאונדים למשחק.

קריירת משחק מקצועית
לאחר שלא נבחר כלל בדראפט ה-NBA 2018, הצטרף לנדייל לקבוצת פרטיזן בלגרד הסרבית. בעונתו היחידה בקבוצה קלע 12.0 נקודות בממוצע למשחק, וזכה עמה בגביע הסרבי.

במאי 2019 חתם על חוזה בז'לגיריס קובנה הליטאית. בעונת  קלע 11.0 נקודות בממוצע למשחק, וסייע לז'לגיריס לזכות הן באליפות הליגה הליטאית והן בגביע הליטאי.

לקראת עונת 2020/2021 עבר לשחק בקבוצת מלבורן יונייטד האוסטרלית. לאורך אותה עונה רשם ממוצעים של 16.4 נקודות ו-7.8 ריבאונדים למשחק, והוביל את מלבורן לזכייתה השישית באליפות הליגה האוסטרלית. בסיום סדרת גמר הליגה, מול פרת' ויילדקטס, הוענק ללנדייל פרס ה-MVP של סדרת הגמר.

באוגוסט 2021 חתם על חוזה בקבוצת סן אנטוניו ספרס מליגת ה-NBA.

נבחרת אוסטרליה
בטורניר גביע העולם בכדורסל 2019 שיחק לנדייל עבור נבחרת אוסטרליה, אשר סיימה במקום הרביעי. בשמונת משחקי נבחרתו רשם לנדייל ממוצעים של 6.3 נקודות ו-3.4 ריבאונדים למשחק.

במשחקי אולימפיאדת טוקיו (2020) זכה עם הנבחרת האוסטרלית במדליית הארד.

סטטיסטיקות הקריירה		
בעונה הסדירה של ה-NBA		
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 סן אנטוניו	 54  1  10.9  0.495  0.326  0.829  2.6  0.8  0.2  0.3  4.9 	 פיניקס	 69  4  14.2  0.528  0.250  0.752  4.1  1.0  0.2  0.4  6.6 קריירה  		 123  5  12.7  0.516  0.289  0.774  3.4  0.9  0.2  0.4  5.9

בפלייאוף ה-NBA		
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות		 	 פיניקס	 7  1  16.1  0.630  0.000  0.643  4.0  0.4  0.4  0.4  6.1 קריירה  		 7  1  16.1  0.630  0.000  0.643  4.0  0.4  0.4  0.4  6.1

קישורים חיצוניים

הערות שוליים

קטגוריה:כדורסלנים אוסטרלים
קטגוריה:כדורסלני נבחרת אוסטרליה
קטגוריה:כדורסלני מכללת סנט מרי בקליפורניה
קטגוריה:כדורסלני פרטיזן בלגרד
קטגוריה:כדורסלני ז'לגיריס קובנה
קטגוריה:כדורסלני מלבורן יונייטד
קטגוריה:כדורסלני סן אנטוניו ספרס
קטגוריה:כדורסלני אטלנטה הוקס
קטגוריה:כדורסלני יוסטון רוקטס
קטגוריה:שחקני NBA שלא נבחרו בדראפט
קטגוריה:אוסטרלים שנולדו ב-1995
קטגוריה:זוכי מדליית ארד אולימפית אוסטרלים באולימפיאדת טוקיו (2020): כדורסל